KTIS รายได้ลดฉุดผลงาน Q2 พลิกขาดทุน 505 ลบ. ทำงวด 6 เดือนติดลบ 800 ลบ.
KTIS รายได้ลดฉุดผลงาน Q2 พลิกขาดทุน 505 ลบ.จากปีก่อนมีกำไร 43 ลบ. ฟากงวด 6 เดือนแรกขาดทุนเพิ่มขึ้นเป็น 802 ลบ. จากปีก่อนขาดทุน 637 ลบ.
14 พ.ค. 2564

บริษัท เกษตรไทย อินเตอร์เนชั่นแนล ชูการ์ คอร์ปอเรชั่น จำกัด (มหาชน) หรือ KTIS รายงานกำไรไตรมาส 2/64 และงวด 6 เดือนแรกของปี 2564 (สิ้นสุดวันที่ 31 มี.ค.64) มีกำไรสุทธิ ดังนี้

ทั้งนี้ ในไตรมาส 2/64 บริษัทมีผลขาดทุน 505 ล้านบาท จากช่วงเดียวกันของปีก่อนมีกำไร 43 ล้านบาท ขณะที่งวด 6 เดือนแรกของปี 2564 ขาดทุน 802 ล้านบาท เพิ่มขึ้นจากปีก่อนที่ขาดทุน 637 ล้านบาท
โดยบริษัทมีรายได้รวมในไตรมาส 2 ลดลง 2.4 พันล้านบาท ลดลง 44.4% จากไตรมาสเดียวกันของปีก่อน ซึ่งเป็นผลมาจากรายได้จากสัญญาที่ทำกับลูกค้าลดลง เนื่องจากปริมาณอ้อยในฤดูการผลิต 2563/2564 ลดลง ส่งผลให้รายได้จากสายธุรกิจน้ำตาลทราย และรายได้จากสายธุรกิจอุตสาหกรรมต่อเนื่องลดลง
อย่างไรก็ตาม บริษัทมีต้นทุนขายในไตรมาส 2/64 ลดลง 1.85 พันล้านบาท หรือลดลง 38.9% จากไตรมาสเดียวกันของปีก่อน เช่นเดียวกับค่าใช้จ่ายในการขายและการบริหาร รวมถึงต้นทุนทางการเงินที่ปรับตัวลดลงจากช่วงเดียวกันของปีก่อน
นอกจากนี้ในไตรมาส 2 บริษัทมีผลประโยชน์ภาษีเงินได้ 12.4 ล้านบาท เทียบกับไตรมาสเดียวกันของปีก่อนมีค่าใช้จ่ายภาษีเงินได้ 8.8 ล้านบาท จากผลประกอบการที่มีกำไรลดลง และภาษีเงินได้รอตัดบัญชีเพิ่มขึ้น